OzLabs/hebrew-wiki-articles huggingface dataset:
טבע עולמי

טבע עולמי (באנגלית: Eyewitness) היא תוכנית טבע תיעודית עטורת פרסים שהופקה על ידי ה-BBC ודורלינג קינדרסלי. הסדרה מבוסס על סדרת ספרי העיון לילדים ולנוער ספרי Eyewitness שגם היא שייכת לדורלינג קינדרסלי.

התוכנית מורכבת משלוש עונות וכל עונה בת 13 פרקים. כל פרק בסדרה עוסק בנושא מסוים הקשור למדעי הטבע, כמו מערכת השמש או גוף האדם. התוכנית מתרחשת במוזיאון שנוצר על ידי מחשב ונועד לשכפל את הסגנון הלבן והריק של הספרים. בפרקים מוצגות תערוכות שונות ובדרך כלל נראים קטעים מסרטים בחלונות גדולים או בשקעים אחרים בקיר. סדרת הספרים והסדרת הטלוויזיה משתפים סגנון ויזואלי מרשים, תוך שימוש בולט בצבע הלבן. בנוסף כמעט כל פרק כולל "גיבור". הגיבור הוא דמות או חפץ המניעים את פעולת התוכנית. לדוגמה בפרק על מזג האוויר הגיבור היה שבשבת בצורת תרנגול, בפרק על הדינוזאורים הגיבור היה טירנוזאורוס רקס באנימציית סטופ-מושן מפלסטלינה, בפרק על הבריכות והנהרות הגיבור היה סירת נייר, בפרק על הדגים הגיבור היה דג סלמון, בפרק על המפלצות הגיבור היה צבוע ובפרק על גוף האדם הגיבור היה פנטומימאי רובוטי.

הקריין בגרסה הבריטית היה השחקן אנדרו סאקס, ובגרסה האמריקנית הקריין הוא מרטין שין (בשתי הראשונות בלבד). לאחר שהסדרה שודרה בטלוויזיה, היא יצאה גם בקלטות וב-DVD. חלק מהפרקים הופצו בקלטות וידאו גם בארץ במהלך שנות ה-90 בדיבוב.

==פרקים==
===עונה ראשונה (1994)===
# דו-חיים (צפרדעים, קרפדות, טריטונים וסלמנדרות)
# ציפורים (חיי ההישרדות של הציפורים)
# חתולים (משפחת החתוליים)
# דינוזאורים (עידן הדינוזאורים)
# כלבים (כלביים)
# פילים (חיי ההישרדות של הפילים)
# דגים (עולם הדגים)
# סוסים (חיי הסוסים)
# חרקים (מיני חרקים)
# הג'ונגל (יערות גשם טרופיים)
# זוחלים (צבים, לטאות, תנינים ונחשים)
# כרישים (מיני כרישים)
# שלדים (עצמות של בעלי חיים שונים ומשונים)

===עונה שנייה (1996)===
# קופים (פרימטים)
# הקוטב הצפוני והדרומי (אזורי הקוטב)
# פרפרים ועשים (מינים של עשים ופרפרים)
# המדבר (מדבריות)
# יונקים (עולם היונקים)
# בריכות ונהרות (נהרות, אגמים ובריכות)
# חיים פרהיסטוריים (כיצד התפתחו והשתנו החיים על פני כדור הארץ)
# סלעים ומינרלים (גאולוגיה)
# חוף הים (חופים)
# שריון (בעלי חיים שיש להם מעטפת מגינה)
# עצים (חיי העצים)
# הרי געש (הרי געש ורעידות אדמה)
# מזג האוויר (השמיים)

===עונה שלישית (1997)===
# דובים (חיי הדובים)
# תעופה (מכונות מעופפות)
# גוף האדם (האופן שבו אנחנו וגופינו פועלים)
# איים (איי העולם)
# חיים (ביולוגיה)
# מפלצות (מפלצות מיתולוגיות ובעלי החיים שהיו למקור השראתן)
# הרים (ההרים של העולם)
# אסונות טבע (אסונות גדולים)
# האוקיינוס (ימים ואוקיינוסים)
# כוכבי לכת (מערכת השמש)
# צמחים (עולם הצומח)
# ראייה (עיניים)
# הישרדות (כיצד מתמודדים בעלי החיים עם סביבתם)

==קישורים חיצוניים==

קטגוריה:תוכניות טבע
קטגוריה:תוכניות תעודה של ה-BBC
הפחתת ערך מושהה

הפחתת ערך מושהה או היוון העיכוב (באנגלית: Temporal discounting או Delay discounting) הוא מושג השמש לתיאור מצב שבו חלה ירידה בערכו העתידי של דבר מה, בהשוואה לערכו הנוכחי. האובייקט המוערך יכול להיות פרס או חיזוק, נכס או סחורה, סכום כספי וכו'.

מונח זה נמצא בשימוש בעולם הכלכלה והפסיכולוגיה.
בעולם העסקים, הפחתת ערך מושהה יכולה להתייחס לירידה בערך הכספי או ההיוון של ערך נוכחי בהשוואה לערך עתידי בעקבות עסקה או השקעה.

בתחום ההתנהגותי, התחושה או ההערכה הסובייקטיבית של הפחתת ערך מושהה, יכולה להשפיע על הנכונות של האדם לעיכוב תגובה ודחיית סיפוקים. כלומר, זהו שיקול אשר יכול להשפיע על תהליכי קבלת החלטות, באופן שיוצר העדפה לקבלת גמול מיידי קטן על פני גמול עתידי גדול יותר.
בהקשר זה, הפחתת ערך מושהה משקפת מצב שבו כל עיכוב בהופעתו של גמול עתידי, מפחית את ערכו הסובייקטיבי בעיני האדם המצפה לו.
בהתאם לכך, מטלות של הפחתת ערך מושהה משמשות כמדד לרמת האימפולסיביות בתהליכי קבלת החלטות. כמו כן, התרשמות מהנטייה להפחתת ערך מושהה יכולה לשקף את רמת השליטה העצמית ולסייע באיתור קשיים בתחום זה.

דוגמה: שני אנשים יוצאים לבילוי משותף ואחד מהם לווה כסף מהאחר כי הוא שכח את הארנק בבית. למחרת, הלווה מציע להחזיר את הסכום המדויק באופן מיידי או לתת סכום גדול יותר בסוף החודש עם כניסת המשכורת. הבחירה של המלווה יכולה להיות מושפעת מגורמים רבים כמו מידת האמון בין הצדדים, המצב הכלכלי של המלווה וכו'. במילים אחרות, העדפת הזמן מושפעת מצרכים נוכחיים מול הצפי של הצרכים העתידיים, כמו גם השפעתו של הגמול המיידי בהשוואה לזה של הגמול העתידי.

==ראו גם==
* תורת ההחלטות
* ערך נוכחי נקי
* חיזוי
* אי ודאות
* אימפולסיביות
* חיזוי רגשי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה חינוכית
קטגוריה:התנהגות האדם
קטגוריה:הפרעת קשב
קטגוריה:פסיכולוגיה קוגניטיבית
שי אספריל

שי אספריל (נולד ב-12 בנובמבר 1978, י"ב בחשוון ה'תשל"ט) הוא סופר, עורך דין, עיתונאי ומרצה ישראלי, זוכה פרס היצירה לסופרים עבריים ע"ש לוי אשכול ופרס רמת גן לספרות.

== ביוגרפיה ==
אספריל נולד בשכונת נווה שרת בתל אביב וגדל בהוד השרון. למד בתיכון הדרים ושירת בצה"ל כלוחם בפלס"ר נח"ל. הוא בוגר לימודי משפטים וניהול באוניברסיטת תל אביב. עבד בעבר כעיתונאי חוקר בעיתון כלכליסט. בין כתבותיו הבולטות: החשיפה הראשונה של פעילות חברת הסייבר הישראלית NSO Group<ref></ref><ref></ref>, סדרת תחקירים שחשפו את תעשיית האלגוטריידינג בישראל<ref></ref>, והתחקיר שחשף את ההשתלטות החשאית על מניות חברת ממגורות דגון<ref></ref>. 

בשנת 2012 פורסם קובץ סיפוריו, "עוד מעט החורף מתחיל" (הוצאת הקיבוץ המאוחד), שזיכה אותו בפרס רמת גן לספרות ביכורים. בשנת 2016 פרסם את הרומן "אגרוף" (כנרת זמורה-ביתן דביר) ובשנת 2019 את הרומן "השופט" (סדרת ספריה לעם, הוצאת עם עובד). באותה שנה זכה בפרס היצירה לסופרים עבריים ע"ש ראש הממשלה לוי אשכול<ref></ref>. בשנת 2022 פרסם את הרומן "אילו נולד איטלקי" (סדרת ספריה לעם, הוצאת עם עובד).

אספריל מלמד כתיבה יצירתית בפקולטה למשפטים של אוניברסיטת תל אביב<ref></ref>.

== ספריו ==
* עוד מעט החורף מתחיל, הוצאת הקיבוץ המאוחד: ספרי סימן קריאה, 2012: קובץ סיפורים שמתאר את חייהן של דמויות שרדופות על ידי מאורע מעברן. רבים מהסיפורים עוסקים בטראומות משפחתיות או צבאיות, ובבדידותו של האדם בחברה המודרנית.
* אגרוף, הוצאת כנרת זמורה-ביתן דביר, 2016: רומן העוסק בחיי הרגש האינטימיים של שני גברים ישראלים במחצית השנייה של חייהם, ומציג דיוקן רב־רבדים של הונאה משפחתית על מכלול מרכיביה. הספר מסופר מנקודות מבט שונות וזמנים משתנים הנעים בין עבר להווה.
* השופט, הוצאת עם עובד, 2019: רומן פסיכולוגי שבמרכזו מאורע דרמטי שמסיט ממסלולן את חייהן של מספר דמויות. הרומן, המסופר בשלושה קולות, חוקר שאלות הקשורות בגורל, באמת ושקר, בבדידות, בשאיפה למעמד ולכוח, ובדרך שבה אירועים משמעותיים בילדות משפיעים על חייו של האדם הבוגר. במאמר בכתב העת עיוני משפט טען פרופ' מנחם מאוטנר כי הרומן מעלה ארבע שאלות יסוד פילוסופיות: שאלת האמת והשקר, שאלת המזל והאקראיות, שאלת האחריות ושאלת האינטגריטי<ref></ref><ref></ref>.
* אילו נולד איטלקי, הוצאת עם עובד, 2022

=== ספרים בעריכתו ===
* סיפורי משפט - מאחורי הקלעים של פסקי הדין ששינו את פני החברה הישראלית (הוצאת עם עובד, 2021) עורכים: שי אספריל, פרופ' איסי רוזן-צבי, פרופ' הילה שמיר<ref></ref>.

== קישורים חיצוניים ==
* [http://merhav.nli.org.il/primo-explore/search?query=creator,contains,אספריל,%20שי,%201978-%20$Qאספריל,%20שי,%201978-&vid=NLI&lang=iw_IL&_ga=2.145511476.1692399586.1549111394-543333496.1537349250&sortby=rank רשימת הפרסומים של שי אספריל] בקטלוג הספרייה הלאומית
* 
* 
* 
*[https://103fm.maariv.co.il/programs/media.aspx?ZrqvnVq=HIFLIE&c41t4nzVQ=EH סימני שאלה בסימן קריאה], ריאיון בתוכנית הרדיו של ורדה רזיאל-ז'קונט, 103FM
* 
* 

== הערות שוליים ==

קטגוריה:סופרים ישראלים
קטגוריה:זוכי פרס רמת גן לספרות
קטגוריה:עיתונאים ישראלים
קטגוריה:תל אביב-יפו: אישים
קטגוריה:בוגרי תיכון הדרים
קטגוריה:בוגרי אוניברסיטת תל אביב: משפטים
קטגוריה:זוכי פרס היצירה לסופרים ומשוררים
קטגוריה:סופרים כותבי עברית
קטגוריה:עיתונאים כותבי עברית
קטגוריה:עיתונאים חוקרים ישראלים
קטגוריה:ישראלים שנולדו ב-1978
דיולה קאבוש

דְיוּלָה קאַבוֹשֹ (במקור קַאן - Kann, בהונגרית: Kabos Gyula; 1887, בודפשט – 1941, ניו יורק) היה שחקן והומוריסטן הונגרי-יהודי.

== ביוגרפיה ==
דיולה קאבוש נולד בשנת 1887 למשפחה יהודית בבודפשט, כבנם של ז'יגמונד קאן ורוזה מייסטר. בין השנים 1905-1901 למד בבית הספר למסחר ברחוב וושלני ולצד לימודים כלליים אלה למד גם בבית ספר למשחק. הוא החל את הקריירה בהופעה ב-17 באפריל 1902 כסטטיסט ב"תיאטרון העם". באופרטה שהוצגה שיחק כסטטיסט ונשא פנס בסצנת חתונה סינית. מתוך התרגשות, דרך במקום הלא נכון ונפל אל תוך אזור ישיבת נגני התזמורת. כיוון שנפל על נגן הוויולה, המוזיקה נעצרה מיד. הוא זכר את האירוע בתיאור כדלקמן: "...הייתי רק בתחילת הקריירה שלי, אך כבר שיחקתי את התפקיד שהמשכתי בו כל חיי. דמות טרגית שהייתה תמיד גם דמות קומית. הקהל כבר אז, בפעם הראשונה, צחק, ואני נפגעתי ושכבתי במיטה במשך שבועיים...".

בשנים 1906–1907 הוא שיחק בסומבור, ובשנים 1907–1910 בסובוטיצה. ערים אלה היו אז בתחומי ממלכת הונגריה במסגרת הקיסרות האוסטרו-הונגרית. הקריירה שלו המשיכה באוראדיה (1913-1910), ולאחר מכן בתיאטרון קיראי (1914-1913) בבודפשט. במלחמת העולם הראשונה, בין השנים 1914 לבין 1916 הוא גויס לשירותי עזר במטה הצבא בבודפשט. משנת 1919 הופיע על במות תיאטראות רבים ונחל הצלחה גדולה בכל מקום. בין שנת 1920 ו-1924, הוא שיחק ב-44 מחזות של מערכה אחת בתיאטרון הקומדיה של בודפשט. בין השנים 1926 ו-1929 היה חבר בתיאטרון האופרטה של בודפשט. בנוסף לעבודתו האמנותית כשחקן, הוא היה גם מנהל תיאטרון בבודפשט בין השנים 1929–1930. סרטו הבלתי נשכח, סרטו המדבר הראשון, היה "רב המשרתים, היפוליט", בשנת 1931.

מ-8 באפריל 1938 לא הורשה לעלות על הבמה, אחרי פרסום "החוק היהודי הראשון" (שלאחריו באו החוק היהודי השני והחוק היהודי השלישי) בגלל האנטישמיות הגוברת במדינה. אז החליט להגר עם משפחתו לארצות הברית. תחילה שלח את בנו ללימודי הנדסה באוניברסיטת לונדון, ולאחר מכן יצא לדרך עם אשתו. הם עברו מבודפשט לאוסטנד ומשם לדובר. ב-1 בפברואר 1939 הפליגו מסאות'המפטון על סיפון אוניית הנוסעים "פריז" והגיעו לניו יורק ב-11 בפברואר 1939.

בארצות הברית שיחק קאבוש בפני קהל דובר הונגרית בהופעות מזדמנות. אף אחת מחברות הסרטים לא הציעה לו חוזה, ולמעשה התעלמו ממנו לחלוטין. שנות חייו האחרונות היו קשות ומלאי מרירות. בסתיו 1941 שיחק בתיאטרון קטן בברוקלין והרגיש רע במהלך הופעה. רופאו אסר עליו להופיע שוב על במת תיאטרון, אך קאבוש המשיך לשחק. אחרי שחלה שוב קיבל דלקת ריאות. את השבועיים האחרונים של חייו בילה בבית חולים באוהל חמצן. הוא מת ב-6 באוקטובר 1941 בניו יורק ונקבר בבית העלמין של פארק סידר באמרסון שבניו ג'רזי בשם קובאס. בשנת 1996 הועבר ארונו לבודפשט ושם הובא לבסוף למנוחת עולמים.

== סרטיו ==
<div style="direction: ltr;">

</div>

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0452.html גישה מקוונת]
* ספרית השחקנים Színészkönyvtár
*[http://nevpont.hu/view/11952 Névpont]
*[https://www.szeretlekmagyarorszag.hu/kabos-gyula-a-legnagyobb-kisember/ Kabos Gyula, a legnagyobb kisember] Szeretlek Magyarország, 2013. március 19.

==קישורים חיצוניים==

* 

== הערות שוליים ==

קטגוריה:שחקני תיאטרון יהודים הונגרים
קטגוריה:קומיקאים יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:בודפשט: אישים
קטגוריה:מהגרים מהונגריה לארצות הברית
קטגוריה:יהדות בודפשט
קטגוריה:הונגרים שנולדו ב-1887
קטגוריה:הונגרים שנפטרו ב-1941
Body (שיר של לאוד לוקסורי)

Body (בעברית: גוף) הוא סינגל של צמד הזמרים הקנדים לאוד לוקסורי, באירוח הזמר האמריקאי בראנדו. השיר הופץ ב-27 באוקטובר 2017 דרך חברות התקליטים Armada Music ו-All Around The World Productions.

שיר זה נחשב לפריצת הדרך של הצמד. כמו כן, הוא הגיע לחמישיית הראשונים במצעדים בקנדה, דנמרק ובריטניה. השיר גם הגיע לעשרת המקומות במצעדים באוסטרליה, אוסטריה, גרמניה וניו זילנד.

== רקע ==
בעת שהשתתף בהופעות שונות בהוליווד, הבחין הזמר האמריקאי בראנדו שחלק מהופעותיו נפתחו בהשתתפותם של הצמד. הצמד ובראנדו החלו ביחד לעבוד על הסינגל. תחילה, עבדו הצמד על "Body on My" שאותו כינה בראנדו סינגל טיפשי, אך הצמד אהב את השירה של בראנדו ולכן הם עבדו מחדש על הסינגל והוסיפו לו שינויים קלים.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×7
| 490,000
|-
! בלגיה (BEA)
| זהב
| 20,000
|-
! קנדה (Music Canada)
| יהלום
| 800,000
|-
! דנמרק (IFPI Danmark)
| פלטינה ×2
| 180,000
|-
! צרפת (SNEP)
| זהב
| 100,000
|-
! גרמניה (BVMI)
| זהב ×3
| 600,000
|-
! איטליה (FIMI)
| פלטינה
| 50,000
|-
! ניו זילנד (RMNZ)
| פלטינה ×2
| 60,000
|-
! נורווגיה (IFPI Norway)
| פלטינה
| 60,000
|-
! הממלכה המאוחדת (BPI)
| פלטינה ×3
| 1,800,000
|-
! ארצות הברית (RIAA)
| פלטינה
| 1,000,000
|-
! colspan="3" |סטרימינג
|-
! שוודיה (GLF)
| זהב
| 4,000,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
קטגוריה:שירי פלטינה כפולה בממלכה המאוחדת
קטגוריה:שירים על קנדה
קטגוריה:שירי יהלום בקנדה
אבולווה

אבולווה (בצרפתית: Ebolowa) היא עיר המשמשת כבירת אזור הדרום של קמרון. העיר הייתה מקום מושבו של השבט בטי.

== גאוגרפיה ==
בעיר יש עצי באובב. העיר נמצאת כ-139 ק"מ מבירת המדינה יאונדה. בנוסף, היא נמצאת כ-80 ק"מ מהגבול של קמרון עם גינאה המשוונית, כ-70 ק"מ מהגבול של קמרון עם גבון וכ-250 ק"מ מהגבול של קמרון עם הרפובליקה של קונגו.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא מרץ (21 מעלות צלזיוס). החודש הכי קר הוא יולי (19 מעלות צלזיוס). כמות המשקעים הממוצעת היא 1,720 מילימטרים בשנה. חודש אוקטובר הוא החודש שיש בו הכי הרבה גשם (341 מ"מ גשם), וחודש ינואר הוא החודש שיש בו הכי פחות גשם (17 מ"מ גשם).

== תנועה ותחבורה ==
יש באבולווה שדה תעופה (קוד יאט"א: EBW; קוד ICAO: FKKW). ישנם גם 3 תחנות דלק ותחנת עצירה למשאיות.

בנוסף, אבולווה ממוקמת ליד הכבישים הלאומיים N2 ו-N17, הכביש האזורי P10 והכביש D39.

== בריאות ==
באבולווה ישנם 2 בתי חולים ו-2 בתי מרקחת.

== כלכלה ותיירות ==
אבולווה היא עיר קולוניאלית הבולטת כמרכז חקלאי בעיקר סחר בקקאו. ישנו בית ספר חקלאי שעובד עם מטעים ניסיוניים של מזון בסיסי אפריקני, קקאו ושמן דקלים ליד העיר. בנוסף, בעיר יש בית משפט עירוני, מוזיאון ו-3 קניונים.

== ערים תאומות ==
* 

== לקריאה נוספת ==
<div class="mw-content-ltr">
* Giorgio Vecchio, Gianni Borsa, Legnano 1945 -2000. Il tempo delle trasformazioni, Nomos Edizioni, 2001, SBN IT\ICCU\CFI\0528579.
</div>

== קישורים חיצוניים ==

* 

== הערות שוליים ==

קטגוריה:קמרון: ערים
קטגוריה:קמרון: קומונות
מעבר דיאטלוב (סדרת טלוויזיה)

מעבר דיאטלוב (ברוסית: Перевал Дятлова) היא סדרת פשע רוסית בהפקת ערוץ TV3 בכיכובם של פיוטר פיודורוב ומגוללת את קורות חקירת תקרית מעבר דיאטלוב שבמהלכה תשעה תיירים מתו באופן מסתורי. פרק הבכורה של הסדרה עלה לשידור בערוץ THT בנובמבר 2020.
== עלילה ==
ב-27 בינואר 1959. תשעה סטודנטים מהאוניברסיטה הפוליטכנית של אורל בהובלת איגור דיאטלוב יוצאת לטייל בדרכים המושלגים של הרי אורל בצפון מחוז סברדלובסק. ב-12 בפברואר הסטודנטים לא הגיעו ליעדם ומהמסע הזה אף אחד לא חוזר בחיים, לאחר שב-26 בפברואר, במדרונות הצפון-מזרחיים של הר חולטאצ'אחל, גופות התיירים נמצאות בתוך השלג וצוות חקירה משטרתי בפיקודו של מייג'ור הק.ג.ב. אולג קוסטין יוצאים למקום האירוע ומוצאים פרטים רבים שמעלים לא מעט שאלות בדבר נסיבות מותם של הצעירים.

== דמויות וצוות השחקנים ==

==הפקה ושיווק==
מרבית צילומי הסרט נערכו במחוז מורמנסק ובהר חיביני בשטחי המחוז. קדימון הסדרה פורסם בפברואר 2019.

==קישורים חיצוניים ==
* 
* [https://tv3.ru/post/pereval-dyatlova-premera-tizera "מעבר דייטלוב"] בערוץ TV3
* [https://1-2-3production.com/project/dead-mountain "מעבר דייטלוב"] באתר 1-2-3 Production
* [https://premier.one/show/13984 "מעבר דייטלוב"] באתר Premier
* [https://dyatlovpass.ruptly.tv/ "מעבר דייטלוב"] באתר ruptly.tv

==הערות שוליים==

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות משטרה ופשע
קטגוריה:סדרות מתח רוסיות
קטגוריה:ערוץ TV3 הרוסי: תוכניות וסדרות
קרחון קלארק (ארץ ויקטוריה, רכס אולימפוס)

קרחון קלארק (באנגלית: Clark Glacier) הוא קרחון הזורם בין הר תסאוס לבין הר אלן במזרח רכס אולימפוס בארץ ויקטוריה שבאנטארקטיקה.

הקרחון זורם במעבר הרים נמוך במזרח הרכס.

== היסטוריה ==
=== מקור השם ===
שמו של הקרחון ניתן לו על ידי משלחת החקר האנטארקטית של אוניברסיטת ויקטוריה, מוולינגטון שבניו זילנד, אשר חקרה את האזור בעונת מחקר 1959–1958.

הקרחון נקרא על שם פרופסור ר. ה. קלארק (R. H. Clark) שהיה ראש המחלקה לגאולוגיה באוניברסיטת ויקטוריה ויזם את המשלחת.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2829 קרחון קלארק] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20644 קרחון קלארק] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=123585 קרחון קלארק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2715&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קלארק] באתר הגאזט האנטארקטי המשווה SCAR של ממשלת אוסטרליה
* [https://latitude.to/articles-by-country/aq/antarctica/420782/clark-glacier-antarctica מפת אזור הקרחון]
* [https://geographic.org/geographic_names/antname.php?uni=2829&fid=antgeo_105 תצלום לוויין של אזור הקרחון]

== הערות שוליים ==

קלארק
קלארק
הר תסאוס

הר תסאוס או הר תזאוס (באנגלית: Mount Theseus) הוא הר נישא ברכס אולימפוס, בארץ ויקטוריה שבאנטארקטיקה.

גובהו של ההר 1,830 מטרים מעל פני הים.

ההר ניצב דרומית לקרחון קלארק.

== היסטוריה ==
=== מקור השם ===
שמו של ההר ניתן לו על ידי משלחת החקר האנטארקטית של אוניברסיטת ויקטוריה ולינגטון, מוולינגטון שבניו זילנד, אשר חקרה את האזור בשנים 1959–1958.

ההר נקרא על שם תסאוס - דמות מהמיתולוגיה היוונית.

==לקריאה נוספת==
<div class="mw-content-ltr">• International Symposium on Antarctic Earth, [https://books.google.co.il/books?id=D0zjDidZnO4C&pg=PA129&lpg=PA129&dq=%22Mount+Theseus%22&source=bl&ots=8kYzY75tIR&sig=ACfU3U2ftz1p7M6Uw_y04YhCQ-nUydgTOA&hl=en&sa=X&ved=2ahUKEwjM-rjXzZ3gAhUBfiwKHQDuA_U4ChDoATAEegQIBhAB#v=onepage&q=%22Mount%20Theseus%22&f=false Geological Evolution of Antarctica], Sciences 5th : 1987 : Cambridge, England, P. 129</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15180 הר תסאוס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21489 הר תסאוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114539 הר תסאוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14596&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר תסאוס] באתר הגאזט האנטארקטי המשווה SCAR 
* [https://www.peakbagger.com/peak.aspx?pid=12195 הר תסאוס] באתר peakbagger
* [http://en.viewweather.com/w112887-previsions-meteo-pour-theseus_mount-viewweather.com.html תחזית מזג אוויר עדכנית ארוכת טווח עבור הר תסאוס]

== הערות שוליים ==

תסאוס
תסאוס
Ring of Elysium

Ring of Elysium (בסינית: 无限 法则) הוא משחק וידאו חינמי, מקוון ומרובה משתתפים, שפותח על ידי Tencent Games ופורסם על ידי Tencent Games ו-Garena. באמריקה הצפונית ובחלקים מאסיה יצא המשחק לאור ב-19 בספטמבר 2018 דרך התוכנה סטים וב-25 בנובמבר 2018 הוא יצא לאור במדינות אירופה.

== עלילת המשחק ==
במסגרת המשחק, שישים אנשים לכודים בתוך הר שלג, שהותקף על ידי סופת השלג המכונה "Ymir". ניתן לצאת מההר רק באמצעות טיסת הצלה; טיסה זו יכולה להציל רק עד ארבעה אנשים. הלכודים שניצלו חייבים להקדים את הסערה המתקרבת תוך הריגת שאר המתחרים. שחקנים מצוידים בסנובורד, טיפוס ציוד, או גלשון, כדי לחצות את השטח מושלג ולהסתגל קרבות ומצבים אינטנסיביים אחרים.

== פיתוח ==
משחק המחשב "Ring of Elysium" הוא פיתוח מחדש של משחק מוקדם יותר, אשר נקרא "Europa". המשחק מפותח עם מנוע "QuickSilverX", השייך לחברת "Tencent Games".

גרסת הבטא הסגורה של המשחק דרך הפלטפורמה "Garena Launcher"; השימוש בגרסה זו של המשחק תם ב-10 ביולי 2018 בתוך השרת התאילנדי שלו, וב־4 ביוני 2018 בתוך השרת האינדונזי שלו.

== קישורים חיצוניים ==

* [https://roe.garena.in.th/ האתר הרשמי (תאילנד)]
* [https://web.archive.org/web/20190130021353/https://roe.garena.co.id/ האתר הרשמי (אינדונזיה)]
* [http://www.ringofelysiumonline.com/en-US/ האתר הרשמי (אירופה)]
* [https://www.reddit.com/r/RingofElysium_tencent Subreddit הרשמי]
* [https://discordapp.com/invite/EejhJjG שרת הדיסקורד הרשמי]
* 

== הערות שוליים ==

קטגוריה:משחקי יריות ממוחשבים (גוף שלישי)
קטגוריה:משחקי עולם פתוח ממוחשבים
קטגוריה:משחקי וידאו משנת 2018
קטגוריה:משחקי Windows
קטגוריה:משחקי רשת
קטגוריה:משחקי באטל רויאל
קטגוריה:משחקי הישרדות ממוחשבים
קטגוריה:משחקי וידאו מרובי משתתפים
קטגוריה:משחקי וידאו שפותחו בסין
קרחון קלארק (ארץ מרי בירד)

קרחון קלארק (באנגלית: Clarke Glacier) הוא קרחון בארץ מרי בירד, שבאנטארקטיקה.

אורכו של הקרחון 12.8 קילומטרים.

הקרחון מנקז את רמת קולטר ונשפך אל מפרץ הל.

== היסטוריה ==
=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים בשנת 2003.

הקרחון נקרא על שם גאופיזיקאי תאודור ס. קלארק (Theodore S. Clarke) מאוניברסיטת ויסקונסין-מדיסון אשר חקר בשנות ה-90 את זרמי הקרח של מערב אנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18339 קרחון קלארק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17455&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קלארק] באתר הגאזט האנטארקטי המשווה SCAR של ממשלת אוסטרליה
* [https://latitude.to/articles-by-country/aq/antarctica/334521/clarke-glacier-marie-byrd-land מפת אזור קרחון קלארק]
* [https://www.meteoblue.com/en/weather/current/clarke-glacier_antarctica_6629471 מזג אוויר נוכחי עדכני עבור קרחון קלארק]
** [https://www.meteoblue.com/en/weather/14-days/clarke-glacier_antarctica_6629471 תחזית מזג אוויר עדכנית ארוכת טווח עבור קרחון קלארק]

== הערות שוליים ==

קלארק
קטגוריה:ארצות הברית באנטארקטיקה
ערבי עם פרח

"ערבי עם פרח" (1926) הוא ציור מאת הצייר הישראלי פנחס ליטבינובסקי.
==תיאור==
במרכז הציור מופיעה דמותו של צעיר כהה עור חבוש תרבוש, הלובש מכנס שחור וחולצה לבנה. הדמות מתוארת יושבת על כיסא כחול בעל מושב קש. ידו האחת שעונה על גב משענתו של הכיסא, בעוד ידו האחרת מחזיקה פרח אדום. הציור שולט גוון ורוד המופיע ברקע הדמות ומשתקף גם בחולצה הלבנה. הציור מושפע מציורי אוונגרדי אירופי. בייחוד הוא דומה לציוריו של אנרי מאטיס כדוגמת "מלח צעיר" (1906) בכל הקשור לשימוש במשטחי צבע, בעיוות אנטומי לשם הדגשת הקומפוזיציה ובהפשטה מסוימת.

הציור ניתן במתנה על ידי האמן לרפאל קלצ'קין. בשנת 1988 תרמה רעיתו, הדסה קלצ'קין את הציור למוזיאון תל אביב לאמנות לזכר בעלה.

==הערות שוליים==

קטגוריה:מוזיאון תל אביב לאמנות: ציורים
קטגוריה:ציורים
קטגוריה:ציור ישראלי
קטגוריה:ציורים משנות ה-1920
קטגוריה:יצירות משנת 1926
מפרץ הל (אנטארקטיקה)

מפרץ הַל (באנגלית: Hull Bay) הוא מפרץ מכוסה קרח לחוף ארץ מרי בירד שבאנטארקטיקה. 

רוחבו של המפרץ 46 קילומטרים. 

קרחון הל נשפך אליו בין נקודת לינץ' וכף ברקס.

== היסטוריה ==
=== גילוי הקרחון ===
המפרץ התגלה על ידי התוכנית האנטארקטית של ארצות הברית אשר חקרה את אנטארקטיקה בעונת מחקר 1941–1939. 

=== מקור השם ===
המפרץ נקרא על שם קרחון הל הנשפך אליו. הקרחון נקרא על שם של מזכיר המדינה של ארצות הברית - קורדל האל.

==לקריאה נוספת==

<div class="mw-content-ltr">• NATIONAL GEOSPATIAL-INTELLIGENCE AGENCY, [https://web.archive.org/web/20181225060846/https://msi.nga.mil/MSISiteContent/StaticFiles/NAV_PUBS/SD/Pub200/Pub200bk.pdf SAILING DIRECTIONS ANTARCTICA], P. 169</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7146 מפרץ הל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6738&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ הל] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25616240 מפת אזור מפרץ הל]

==הערות שוליים==

הל
פליוזאוריים

איור Gallardosaurus
פליוזאוריים (שם מדעי: Pliosauridae) היא משפחה של זוחלים ימיים נכחדים מקבוצת הפליואוזאורודים, אשר חיה מסוף הטריאס עד סוף הקרטיקון לפני 228-98.3 מיליון שנה. יצורים אלה היו טורפים ענקיים בעלי לסתות רחבות המעוצבות להרג מהיר והיו מלאות בשיניים חדות. בעבר סברו שהם קרובים למוזאזאוריים, אך דעה זו נשללה בהמשך.

הגדול שבטורפים אלה היה הזוחל הימי הגדול מעולם - הפליוזאורוס (Pliosaurus) שהגיע לאורך 15 מטרים ולמשקל 45 טונות ובנוסף היה בעל עוצמת הנשיכה החזקה ביותר בעולם - 16 טון-כוח. עוצמה זו עזרה לו לטרוף כמעט כל יצור אחר בימים הקדומים.

מאובני זוחלים אלה נמצאו באירופה, אסיה, אוסטרליה, אמריקה הצפונית והדרומית, במקרים רבים עם שלד שהשתמר בשלמותו מתחת למים.

==מיון==
***סוג Thalassiodracon
***סוג Pachycostasaurus
***סוג האופיוזאורוס (Hauffiosaurus)
***סוג Attenborosaurus
***סוג Marmornectes
***סוג Anguanax
***סוג Rhaeticosaurus
***סוג Arminisaurus
***סוג מגלנאוזאורוס (Megalneusaurus)
***סוג מונקירזאורוס (Monquirasaurus) 
*קבוצה Thalassophonea
***סוג סימולסטיס (Simolestes)
***סוג ליופלרודון (Liopleurodon)
***סוג פליוזאורוס (Pliosaurus)
***סוג Gallardosaurus
***סוג Cryonectes 
***סוג פלונאוסטיס (Peloneustes)
**תת-משפחה Brachaucheninae
***סוג בראכאוכניוס (Brachauchenius)
***סוג קרונוזאורוס (Kronosaurus)
***סוג מגצפלוזאורוס (Megacephalosaurus)
***סוג Luskhan
***סוג Makhaira
***סוג Polyptychodon
***סוג Sachicasaurus
***סוג Stenorhynchosaurus

==קישורים חיצוניים==

*
לילי מייסקי

לילי מייסקי (באנגלית: Lily Maisky, נולדה ב-28 ביולי 1987) היא פסנתרנית צרפתייה.

== ילדות ונעורים ==
לילי מייסקי נולדה לצ'לן מישה מייסקי בפריז ואחר עברה לבריסל. היא החלה לנגן בפסנתר בגיל ארבע, אצל ליל טיימפו ובהמשך למדה אצל חגית קרבל, אולגה מוגילבסקי, ולריה שרוואנסקי, אילנה דווידס ואלאן וייס.

בין 2001 ל-2005 הייתה תלמידה בבית הספר למוזיקה ע"ש פרסל, שם למדה גם נגינת ג'אז.

== קריירה ==
מייסקי יצאה לסיורי קונצרטים ברחבי אירופה ובמזרח הרחוק והופיעה בפסטיבלי מוזיקה רבים, בהם פסטיבל ורבייה, "פרוג'טו מרתה ארחריץ'", "שלזוויג הולשטיין", "יוליאן רחלין וידידיו" והפסטיבל הבינלאומי למוזיקה קאמרית באוטרכט, הולנד.

מייסקי הקליטה כמה תקליטורים לדויטשה גרמופון ול-EMT, וביצועיה משודרים לעיתים קרובות בתחנות רדיו באירופה ובאסיה. היא נהנית מנגינת מוזיקה קאמרית כמו גם מנגינת סולו ומופיעה בקביעות בנגינת דואו עם מישה מייסקי.

== קבלה ==
 ביקורת מוזיקה, פסטיבל אדינבורו

 "הסקוטסמן"

 "הסנדיי טיימס"

 די ולט

 "זוּדְדוֹיְטֶשה צֵייְטוּנְג"

 "מדריך למוזיקה", בהתייחס לתקליטור EMI של פרוג'טו מרתה ארחריץ'.

== קישורים חיצוניים ==

<div class="mw-content-ltr">
* [https://web.archive.org/web/20120229174215/http://www.culturaspettacolovenezia.it/index.php?iddoc=9939 Mischa Maisky e Lily Maisky] 
* [https://archive.today/20130115185607/http://www.rsi.ch/argerich/welcome.cfm?lng=1&ids=491&idc=10147 Lily Maisky] 
</div>

==הערות שוליים==

קטגוריה:פסנתרניות צרפתיות
לילי
קטגוריה:צרפתיות שנולדו ב-1987
שלמה בוכנר

רבי שלמה בוכנר מקשאנוב (ביידיש: באכנער, בערך תקי"ב, 1752 - י"ח באייר תקפ"ח, 2 במאי 1828) היה אדמו"ר חסידי בגליציה, אב"ד כשאנוב, תלמידו של רבי אלימלך מליז'נסק ורבו של רבי דב בעריש מאושפיצין.

==תולדותיו==
נולד לרבי משה חריף מחמעלניק חבר ועד ארבע ארצות ונכד למהר"ם טיקטין, אביו היה מיוחס לגדולי אשכנז ביניהם הרב משה איסרליש ובעל הטורי זהב.
 
נישא להעסא בת רבי שמחה רפאפורט. בעצת אשתו הפסיק ממלאכת הצורפות ונסע להיות תלמיד מובהק לרבי שמלקה בניקלשבורג, שם התיידד מאוד עם החוזה מלובלין. אחר כך היה תלמיד הנועם אלימלך. בליזנסק התרועע עם בעל המאור ושמש, וחליפת מכתבים התנהלה ביניהם. היה למדן גדול, ואמר שיעורי חריפות לתלמידים, לפעמים 8 ימים ויותר על סוגיה אחת. בתחילה סירב לקבל רבנות, ועסק במסחר, לבסוף נתרצה לאחר שראשי הקהל בקשו מרבו ר' שמלקה מניקלשבורג שיצווה עליו לקבל כהונה זו, ונתמנה לרב ואב"ד קשאנוב בשנת תקמ"ח.
 
לאחר מחלה של שנה, נפטר ביום ל"ג בעומר ה'תקפ"ח ועל מצבתו בקשאנוב נכתב:
 

תלמידו המובהק רבי דב בעריש מאושפצין בא אל ציונו כל שנה בל"ג בעומר וערך סעודה גדולה. הכתבים שהשאיר אחריו אבדו, כולל ספרו הקבלי שערי אורה.
הניח אחריו משפחה עניפה של תלמידי חכמים באזור קראקוב, הם לא היו רבנים או אדמורי"ם, לפי צוואתו שלא יירשו אחריו שום התמנות.
 
=== סגולה לצאצאיו ===
ידוע הבטחתו לצאצאיו כי לאחר הסתלקותו יזכירו את שמו כסגולה להיוושע, כהבטחתו הידועה לזרעו אחריו, כאשר בעת צרה רח"ל יזכירו את שמו ושם אמו, "שלמה בן פייגא", תבא להם הישועה.
 
==לקריאה נוספת==
* רבי מנלי סופר [https://ditironen.files.wordpress.com/2014/05/d794d7a1d7a4d7a8-d7a9d79cd795d7a9d794-d7a2d793d7a8d799-d7a6d790d79f.pdf שלושה עדרי צאן]
 
==קישורים חיצוניים==
* [https://hebrewbooks.org/33696 ספר מחשבות משה] - ספר שחיבר נכדו ושם מופיעים מתורתיו.
* [http://www.hebrewbooks.org/pdfpager.aspx?req=50331&st=&pgnum=112&hilite= הגה"ק רבי שלמה מקשאנוב זי"ע] בעלים לתרופה גיליון תקס"ח.
* 

==הערות שוליים==

קטגוריה:אדמו"רים
קטגוריה:רבנים פולנים
קטגוריה:ילידי 1752
קטגוריה:נפטרים ב-1828
ארדאוזאורוס

אורדזאורוס (שם מדעי: Ardeosaurus) הוא סוג של לטאה נכחדת אשר מאובניה נמצאו ב-1860 בבוואריה שבגרמניה. הלטאה חיה ביורה העליון לפני 140 מיליון שנה בקירוב.

לטאה זו הייתה קרובה רחוקה של השממיות בהתחשב במבנה המפרקים שנמצאו לה. היא הגיעה לאורך 20 ס"מ והייתה בעלת ראש קצר ועם עיניים גדולות אשר סייעו לה לפעול בלילה. בניגוד לשממיות החיות היא לא הייתה בעלת אצבעות מספיק חזקות כדי לטפס על חומרים אנכיים. ייתכן שהיא הייתה מאבותיהם של השממיות האמיתיות וקרובה מעט ללטאיים הרגילים.

לצידו חיו באזורי יערות מעל אגם זוחלים דומים כמו בוואריזאורוס ו-Homoeosaurus (מין של מחודק ראש), דמויי-תנינאים שונים, פטרוזאורים כמו אנורוגנתוס ודינוזאורים קטנים כמו הארכאופטריקס - העוף הראשון, וקומפסוגנתוס.

==קישורים חיצוניים==

קטגוריה:בעלי חיים שחיו ביורה עליון באירופה
קטגוריה:לטאות פרהיסטוריות
קטגוריה:גרמניה: מאובנים
קטגוריה:מאובני טקסונים שתוארו ב-1860
אלמה אדמקוס

אלמה אדמקוס (בליטאית: Alma Adamkienė; 10 בפברואר 1927 – 21 במאי 2023) הייתה רעייתו של נשיא ליטא, ולדאס אדמקוס.

==ביוגרפיה==
אדמקוס נולדה בשאולאי, ליטא. במלחמת העולם השנייה ב-1944 כאשר הצבא האדום נכנס לליטא, היא ברחה עם משפחתה לגרמניה הנאצית, שם סיימה את התיכון. בהמשך היא למדה פילולוגיה באוניברסיטת ארלנגן-נירנברג בנירנברג.

ב-1949 היגרה לארצות הברית, שם עבדה תחילה כעוזרת מעבדה במפעל לפלדה. לאחר מכן החלה לעבוד בחברת ביטוח, היא ארגנה ולקחה חלק בפעילויות של קהילת המהגרים הליטאים בארצות הברית, ב-1951 נישאה לולדאס אדמקוס.

ב-1998 הושבע בעלה כנשיא והיא נכנסה לתפקיד הגברת הראשונה של ליטא, במסגרת תפקיד זה היא פעלה רבות בנושאים חברתיים והתמקדה בעיקר בתחום של רווחת ילדים, ב-1999 היא ייסדה את "קרן אלמה אדמקוס לצדקה ותמיכה", בין האירועים שלקחה בהם חלק פעיל הוא ביקורה של מלכת הולנד בליטא ב-2008, ב-2006 קיבלה אות מטעם מלך בלגיה, היא שימשה בתפקיד הגברת הראשונה עד 2009 מלבד הפסקה בין פברואר 2003 ליולי 2004 בה שימש רולנדס פקסס כנשיא.

==קישורים חיצוניים==

* [https://adamkuslibrary.lt/valdas-adamkus/alma-adamkiene/?lang=en]
* 

==הערות שוליים==

קטגוריה:בני זוג של מנהיגי מדינות
קטגוריה:פילולוגיות
קטגוריה:ליטאים
קטגוריה:ילידות 1927
קטגוריה:ליטאים שנולדו ב-1927
קטגוריה:נפטרות ב-2023
קטגוריה:ליטאים שנפטרו ב-2023
שברולט אסטרו

שברולט אסטרו (באנגלית: Chevrolet Astro, קרויה גם: GMC Safari) היא מכונית מסחרית מתוצרת מתוצרת יצרנית הרכב האמריקאית שברולט, חברת בת של קונצרן הרכב האמריקאי ג'נרל מוטורס, אשר יוצרה בין השנים 1985–2005.

==תצורות==
* 3 דלתות - מסחרית.
* 3 דלתות - מיניוואן (כולל חלונות צד).
* 3 דלתות - מיניוואן (כולל חלונות צד חלקיים).
* 4 דלתות - (דור שני).

==דורות==
===דור ראשון===
*יוצר בין השנים 1985–1994
* דגמים: Gamme STD, Gamme STD (מסחריות), Gamme STD, Gamme EXT (ספארי). 
===דור שני===
*יוצר בין השנים 1995–2005
* דגמים: Version LT, Version LS.
* מספר נוסעים: 5-8.

==סוגי הנעות==
* הנעה קדמית 4x2.
* הנעה כפולה 4x4.

== תמונות ==
<gallery mode="packed" heights="90"; caption="דור ראשון">
קובץ:Chevrolet Astro RS SWB.JPG | "שברולט אסטרו"
קובץ:Chevy-Astro.jpg | "שברולט אסטרו"
קובץ:1st-GMC-Safari.jpg | "שברולט אסטרו"
קובץ:Tuned Chevrolet Astro Cargo (Les chauds vendredis '10).jpg | "שברולט אסטרו" - מסחרית
קובץ:1985-1994 Chevrolet Astro SWB.jpg | "שברולט אסטרו"
</gallery>
<gallery mode="packed" heights="100"; caption="דור שני">
קובץ:Chevrolet Astro.jpg | "שברולט אסטרו"
קובץ:Chevrolet Astro LT 4WD 1998 (13632709525).jpg | "שברולט אסטרו", שנת 1998, הנעה 4x4
קובץ:Astro 1996 passenger seat.jpg | "שברולט אסטרו" - מיניוואן, 1996 - מבט לתוך הרכב
קובץ:'03-'05 Chevrolet Astro School Bus.jpg | "שברולט אסטרו" - מיניבוס להסעת תלמידים
קובץ:'95-'02 Chevrolet Astro.jpg | "שברולט אסטרו"
קובץ:'95-'02 Chevrolet Astro Cargo.JPG | "שברולט אסטרו" - מסחרית
</gallery>

==ראו גם==
* שברולט
* שברולט אפלנדר

== קישורים חיצוניים ==

* [https://www.chevrolet.com/vans שברולט - מכוניות מסחריות] (chevrolet.com/vans)

==הערות שוליים==

קטגוריה:מכוניות מסחריות
קטגוריה:מיניוואנים
קטגוריה:רכבי שטח ופנאי גדולים
קטגוריה:מיניבוסים
קטגוריה:דגמי מכוניות שהושקו ב-1985
קטגוריה:מכוניות אמריקאיות
אסטרו
רודאבה

רודאבה וזאל
רודאבה (בפרסית: رودابه) היא דמות נשית מיתולוגית המופיעה בחיבור האפי של פירדוסי, השאהנאמה. רודאבה היא נסיכת קאבול, בתם של מהראב כאבולי וסינדוח'ת. היא התחתנה עם זאל, ונולדו להם שני ילדים: רוסתם וזווארה.

== אטימולוגיה ==
יש מספר אפשרויות לאטימולוגיה של השם "רודאבה". ייתכן כי המקור הוא באווסטה -Raoδa במשמעות של "בעלת צמיחה מבהיקה" או -rauta* במשמעות של "צאצא (אהוב)". אפשרות נוספת היא מילולית יותר - "בעלת מי הנהר" או "[זאת שהיא] של מי הנהר".

== נישואיה לזאל ==
רודאבה מתוארת בשאהנאמה כיפהפייה.

שמעה הגיע לאוזניו של זאל והוא התאהב בה מיד. רודאבה התאהבה בזאל לאחר ששמעה מאביה על מעלותיו:

היא מבקשת מן המשרתות שלה לעזור לה להיפגש עם זאל, אך הן מסרבות. בסופו של דבר היא מצליחה לשכנע אותן לעזור לה, וביחד הן מטכסות עצה כיצד להביא את זאל אל הארמון.
כשהגיע זאל לארמון בו התגוררה רודאבה וביקש לראותה, רודאבה שלשלה את שערותיה הארוכות כדי לעזור לו לטפס מעבר לחומה:

מכיוון שלא רצה להכאיב לרודאבה, זאל השתמש בפלצור שלו כדי להגיע אליה. השניים נשבעו אמונים זה לזה, ולאחר דיונים ארוכים בין המשפחות הם נישאו ברוב הוד והדר.

זמן לא רב אחר כך, רודאבה נכנסה להיריון עם בנם הראשון, רוסתם. כשהגיעה זמנה ללדת, רוסתם היה כל כך גדול שרודאבה התעלפה. זאל פנה לסיוע לסימורג שייעץ לו ליילד את התינוק בניתוח קיסרי. זאל עשה כעצתו וכך נולד רוסתם.

==מיניאטורות==
<gallery>
Zal meets Rudaba.jpg|פגישת רודאבה וזאל
"Rudaba Makes a Ladder of Her Tresses", Folio 72v from the Shahnama (Book of Kings) of Shah Tahmasp MET DP107123.jpg|רודאבה משלשלת את שערותיה כחבל, מתוך כתב יד מאויר, 1525
Rudaba pregnant with Rostam.jpg|לידת רוסתם
</gallery>

==תרגומים לעברית==
* אהבת זל ורודבה מאת פירדוסי, מתוך שאה-נאמה, מהמקור הפרסי בצירוף מבוא והערות בנציון בנשלום, תל אביב: הוצאת גזית, תש"א (מהדורה שנייה: תשי"א).
* פירדוסי, שאה־נאמה ספר המלכים, כרך ראשון, תרגם: אליעזר כגן, ירושלים 1992.

==קישורים חיצוניים==

== הערות שוליים ==

קטגוריה:שאהנאמה
קטגוריה:ספרות פרסית
קטגוריה:מיתולוגיה פרסית
בירגיטה סאהלן

בירגיטה סאהלן (בשוודית: Birgitta Sahlén; נולדה ב-29 בינואר 1953) היא קלינאית תקשורת שוודית.

==ביוגרפיה==
מ-1978 היא עוסקת בהוראה בחוג להפרעות בתקשורת של אוניברסיטת לונד, ב-2009 החלה לעבוד גם בתוכנית אודיולוגיה של האוניברסיטה, וב-2012 קודמה לדרגת פרופסור. היא עוסקת גם באימונים של יכולות תקשורתיות, ובנוסף, מעורבת בפרויקטים של שיתופי פעולה בין אוניברסיטת לונד לאוניברסיטאות אחרות. בירגיטה סאהלן היא פרופסור לטיפול בדיבור באוניברסיטת לונד. במשך חמש שנים היא מובילה ומרכזת עבודה במרכז לינאוס לקוגניציה, תקשורת ולמידה (CCL) באוניברסיטת לונד. היא גם מנהלת מספר השתלמויות בפדגוגיה, מנהיגות וגישות טיפוליות באוניברסיטת לונד ומחוצה לה, וכן חינוך במתודולוגיה קבוצתית גדולה, ניתוח טרנזקציות וניתוח שיחות.<ref></ref>

בין תחומי המחקר שלה בעיות תקשורת של ילדים וביטוי צלילים, וקשר בין איכות מורים ליכולות קוגניטיביות של ילדים. מאז 1996 היא נמנית עם צוות מכון MiL למנהיגות.

סאהלן נשואה לרופא סוון אולוף סלמרלוב, ויש לה בן, הזמר מונס סלמרלוב ובת, פאני.

==קישורים חיצוניים==

* [http://portal.research.lu.se/portal/en/persons/birgitta-sahlen(7a74e019-6dd2-4243-9dad-3ca9653bc47e).html בירגיטה סאהלן] באתר אוניברסיטת לונד

==הערות שוליים==

קטגוריה:קלינאי תקשורת
קטגוריה:נשים שוודיות
קטגוריה:סגל אוניברסיטת לונד
קטגוריה:ילידות 1953
קטגוריה:שוודים שנולדו ב-1953
שברולט סדרה AB נשיונל

שברולט סדרה AB נשיונל (באנגלית: Chevrolet Series AB National) היא מכונית משפחתית בסגנון Touring car מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1928 בארצות הברית, יפן, דרום אפריקה, ארגנטינה ובלגיה.

== מאפיינים==
* יוצרו 785,199 יחידות.
* מחיר היחידה בשנת 1928 בארצות הברית עמד על 495 - 715 דולר (בהתאם לדגם).
* בארצות הברית דגמי "שברולט סדרה AB נשיונל" יוצרו ב-5 מפעלים: במפעל "שברולט" "Oakland Assembly" באוקלנד בקליפורניה, במפעל "North Tarrytown Assembly" "Tarrytown, New York" במחוז מחוז וסטצ'סטר, בניו יורק (מדינה), במפעל "Flint Truck Assembly" בפלינט במישיגן, במפעל "Norwood Assembly" ב"Norwood, Ohio" באוהיו, ובמפעל "St. Louis Truck Assembly" בסנט לואיס במיסורי.
* מנוע קדמי.
* מנוע בנזין.
* מכל דלק - 37.9 ליטר.
* מאייד - 1 מסוג "Carter".

==תצורות==
* סדאן - 4 דלתות (Touring car ).
* סדאן - 2 דלתות.
* קבריולה - 4 דלתות, 4 נוסעים.
* קבריולה - 2 נוסעים (דגם "קבריולה קופה").
* קופה - 2 דלתות, 2 נוסעים. 
* סטיישן - 2 דלתות.
* טנדר (משאית קלה) - 2 דלתות.

== תמונות ==
<gallery mode="packed" heights="120">
קובץ:1928 Chevrolet National AB Coach JGO759.jpg | "שברולט סדרה AB נשיונל" 
קובץ:1928 Chevrolet National AB Coach KEJ111.jpg | "שברולט סדרה AB נשיונל" 
קובץ:1928 Chevrolet AB National Tourer.JPG | "שברולט סדרה AB נשיונל" 
קובץ:Chevrolet National 1928 IMG 2983.jpg | "שברולט סדרה AB נשיונל" 
קובץ:1928 Chevrolet National AB Touring.jpg | "שברולט סדרה AB נשיונל", 4 דלתות - קבריולט
קובץ:1928 Chevrolet National AB Convertible Coupe DTY633.jpg | "שברולט סדרה AB נשיונל" דגם "קבריולט קופה", 2 נוסעים 
קובץ:1928 Chevrolet National Series AB Convertible Sport Cabriolet (5407072910).jpg | "שברולט סדרה AB נשיונל" דגם "קבריולט קופה", 2 נוסעים 
קובץ:1928 Chevrolet truck, National Road Transport Hall of Fame, 2015.JPG | "שברולט סדרה AB נשיונל" - טנדר 
קובץ:1928 Chevrolet Truck (3091955218).jpg | "שברולט סדרה AB נשיונל" - טנדר 
</gallery>

==ראו גם==
* שברולט
* שברולט סדרה AA קפיטול

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:מכוניות קופה
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1928
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
קטגוריה:כלי רכב המורכבים ביפן
AB נשיונל
הטרמינולוגיה של החדית'

הטרמינולוגיה של החדית (בערבית: مُصْطَلَحُ الحَدِيْث) היא גוף הטרמינולוגיה האסלאמית אשר נוגעת לחדית', ומפרטת את דרגת אמינותם ואת סוגיהם.

אבן חג'ר אל-עסקלאני הגדיר את התחום באופן הבא: "ידיעת העקרונות לפיהם נקבעים איכותם של המוסר ושל המסורה".

== טרמינולוגיה המתייחסת לאותנטיות של החדית' ==
סַחיח (صَحِيْح): פירושו אותנטי.

הגדרותיו של אבן חג'ר מלמדות כי יש חמישה תנאים שיש לעמוד בהם, כדי שחדית' מסוים יחשב לסחיח, ואלו הם:

# כל אחד מהאנשים אשר נמצאים בשרשרת המוסרים שהעבירו את החדית' צריכים להיות ידועים כאנשים אמינים.
# על כל מוסר להיות מהימן ביכולתו לשמר את המסורה, בין אם ביכולתו לשנן עד כדי כך שהוא יכול להיזכר בה כפי ששמע אותה, או שכתב אותה כפי ששמע אותה ושמר את המסמך הכתוב ללא שינוי.
# שרשרת המוסרים רציפה, כך שכל אחד מהמוסרים קיבל את זה מהקודם בשרשרת.
# החדית', כולל שרשרת המוסרים שלו, חייב להיות נטול פגמים.
# החדית' לא סותר חדית' סחיח אחר.

חַסַן (حَسَن) מתורגם הכי נכון כ"טוב", או "איכותי".

חדית' כזה מוגדר כחדית' אשר האותנטיות שלו אינו מבוססת מספיק, אך הוא מספיק מבוסס על מנת לשמש כראיה תומכת בענייני הלכה וכדומה.

דַעיף (ضَعِيْف) הוא הגדרת חדית' מסוים כ"חלש", והכוונה היא שרמת האותנטיות שלו נמוכה מאוד.

מַוְודוּע (مَوْضُوْع) הוא הגדרה של חדית' כמפוברק.

== טרמינולוגיה המתייחסת למקור של המסורה ==
מַרְפוּע (مَرْفُوْع) הוא חדית' אשר מיוחס לנביא מוחמד.

מַוְוקוּף (مَوْقُوْف) הוא חדית' אשר מיוחס לאחד מהסחאבה.

מקטוע (مَقْطُوْع) הוא חדית' אשר מיוחד לאחד מהתאבעון.

== טרמינולוגיה המתייחסת למספר המוסרים בכל שלב של המסורה ==
מֻתַוַואתִר (مُتَواتِر) הוא חדית' אשר נמסר על ידי מספר כל כך גדול של אנשים בכל אחד מהשלבים בשרשרת המסירה, עד כדי כך שזה לא ייתכן שהם כולם הסכימו ביניהם על נוסח שגוי.

עזיז (عَزِيْز) הוא חדית' אשר בכל חוליה משרשרת המוסרים ניתן למצוא שני אנשים שונים.

ע'ריב (غَرِيْب) הוא חדית' אשר נמסר רק על ידי אדם אחד בכל אחת מהחוליות בשרשרת המוסרים.

== הערות שוליים ==

קטגוריה:אסלאם
עשר אצבעות

עשר אצבעות היא תוכנה ללימוד מתמטיקה, המכילה אלפי פעילויות ומשחקונים שמפתחים מיומנות מתמטית, סקרנות וחשיבה מדעית. שיטת הלימוד מבוססת על חקר מודרך, גילוי עצמי, עידוד דרכי פתרון שונות, והתאמה אישית לרמת התלמיד. התוכנית מבוססת על ניסיון עבודה רב-שנתי עם עשרות מורי מתמטיקה בבתי ספר יסודיים, ומותאמת לתוכנית הלימודים במתמטיקה של משרד החינוך. התוכנה זמינה בעברית, ערבית, אנגלית, ורוסית.

התוכנה קיימת בשתי גרסאות: גרסת בית ספר, המופצת תחת השם ״עשר אצבעות״ ומיועדת לתלמידים ומורים, וגרסת בית, המופצת תחת השם ״הפיקסלונים״ ומיועדת לילדים והורים.

התוכנה פותחה על ידי חברת "Matific", שהוקמה בשנת 2012. צוות הפיתוח כלל את פרופ' רז קופרמן, מתמטיקאי ומומחה להוראת מתמטיקה בבתי ספר יסודיים, ופרופ' שמעון שוקן, מדען מחשב ומומחה לפיתוח מערכות למידה בעידן הרשת. החברה מעסיקה כמאה עובדים בישראל, צפון אמריקה, דרום אמריקה, אירופה, ואוסטרליה.

התוכנה נמצאת בשימוש בלמעלה מ-40 מדינות ו-30 שפות, ופועלת בכרבע מבתי הספר בישראל. בכל מדינה, התוכנה מותאמת לתוכנית הלימודים המקומית, ולתוכן העניינים של ספרי לימוד פופולריים למתמטיקה.

התוכנה זכתה בפרס ה-Codie היוקרתי (2016 ו-2017), וזוכה לחוות דעת מעולות. לדברי פרופ׳ אהרן צ'חנובר, "עשר אצבעות מהווה שער כניסה מגרה ומרתק לעולם המתמטיקה והמדעים".

== קישורים חיצוניים ==
*[https://www.matific.com/isr/he/home/ אתר עשר אצבעות]
*[https://www.matific.com/isr/he/galaxy/ אתר הפיקסלונים]
* 

==הערות שוליים==

קטגוריה:שעשועי מתמטיקה
קטגוריה:יישומי מחשב
קטגוריה:הוראת המתמטיקה בישראל
ג'ראייד

ג'ראייד (בערבית: جرايد) הוא אוסף דיגיטלי זמין לכל, ובו 47 עיתונים וכתבי עת שיצאו לאור בארץ ישראל בשפה הערבית בשנים 1908–1948.

האוסף הדיגיטלי הוא חלק ממפעלי הספרייה הלאומית אשר מחזיקה במחסניה מאגר חשוב של פרסומים תקופתיים בשפה הערבית שהופיעו בארץ ישראל החל מראשית המאה ה-20 כאשר זו הייתה תחת שלטון האימפריה העות'מאנית ותחת שלטון המנדט הבריטי. מאגר זה כולל עיתונים יומיים בעלי דגש חדשותי ואחרים הומוריסטיים, כתבי עת חברתיים, חינוכיים ותרבותיים שהתפרסמו באופן סדיר פחות או יותר (שבועונים, דו-שבועונים, ירחונים וכו').

עיתונים בערבית הופיעו בארץ ישראל לראשונה בשלהי המאה ה-19, ועד שנת 1948 הגיע מספרם המצטבר לכ-250. רק כמחצית מן הכותרים מצויים באוסף של הספרייה הלאומית, בצורה מלאה או חלקית ומתוכם מונגשים דיגיטלית במאגר רק 47 כותרים.

העיתונים שנסרקו כוללים בסך הכול יותר מ-128,000 עמודים בלמעלה מ-19,000 גיליונות שונים. סריקת העיתונים המופיעים באתר ושעברו דיגיטציה נעשתה מאחד משני המקורות האפשריים: נייר העיתון המקורי או מיקרופילם, כאשר ההעדפה היא תמיד למצוא את העותק הטוב ביותר מבחינת איכות, והשלם ביותר מבחינת מצאי של גיליונות. להבדיל מפרויקטים רבים של עיתונות אשר עברו תהליך של סריקת הטקסט בטכנולוגיית זיהוי הכתב (OCR) בפרויקט זה לא נעשה שימוש בטכנולוגיה עקב אחוזי זיהוי נמוך (20%–30%) של הטקסט שבסריקה. על מנת לעקוף את המכשלה הטכנולוגית הוקלדו ידנית כותרות הידיעות ושמות המחברים. דבר זה מאפשר חיפוש טקסטואלי מוגבל באוסף.

== ראו גם ==
* עיתונות יהודית היסטורית

== קישורים חיצוניים ==
* 

קטגוריה:ארכיוני עיתונות
קטגוריה:פריטים באוסף הספרייה הלאומית
קטגוריה:תקשורת ערבית
קטגוריה:המנדט הבריטי: תקשורת ועיתונות
קטגוריה:החברה הפלסטינית בארץ ישראל המנדטורית
גביע המדינה בכדורסל 1992/1993

גביע המדינה בכדורסל לעונת 1992/1993 היא התחרות ה-33 מאז היווסדו של המפעל.

הפועל תל אביב זכתה בגביע המדינה הרביעי בתולדותיה, לאחר ניצחון בגמר על הפועל גבעתיים.

== שמינית הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל תל אביב
|73-88
|78-78
|הפועל גליל עליון
|-
|הפועל חולון
|87-90
|91-76
|הפועל ירושלים
|-
|הפועל אילת
|94-101
|92-79
|מכבי רמת גן
|-
|מכבי רחובות
|96-71
|99-80
|מכבי ראשון לציון
|-
|הפועל הרצליה
|89-95
|76-82
|הפועל גבת
|-
|הפועל יקנעם
|84-81
|83-67
|הפועל גבעתיים
|-
|בית"ר תל אביב
|114-79
|128-55
|מכבי תל אביב
|-
|הפועל נהריה
|90-95
|66-74
|מכבי חדרה
|}

== רבע הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|מכבי ראשון לציון
|77-71
|92-81
|הפועל גבעתיים
|-
|מכבי תל אביב
|78-71
|75-81
|הפועל הרצליה
|-
|הפועל תל אביב
|85-86
|63-70
|הפועל נהריה
|-
|מכבי רמת גן
|101-84
|81-92
|הפועל ירושלים
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל תל אביב
|70-75
|הפועל ירושלים
|רדנקו דובראש 30 / נוריס קולמן 27
|-
|הפועל גבעתיים
|64-68
|הפועל הרצליה
|אדי פיליפס 13 / אמיר כץ 23
|}

== הגמר ==
הפועל תל אביב, תחת המאמן רלף קליין, זכתה בגביע המדינה הרביעי בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/166 עמודים 333-337]
* [https://www.youtube.com/watch?v=I5FHT27dRgY הפועל תל אביב 71 - הפועל גבעתיים 65 - גמר גביע המדינה 19.4.1993], ערוץ היוטיוב של הפועל תל אביב

== הערות שוליים ==

קטגוריה:1992 בישראל: ספורט
קטגוריה:1993 בישראל: ספורט
קטגוריה:תחרויות כדורסל ב-1992
קטגוריה:תחרויות כדורסל ב-1993
קטגוריה:עונות בגביע המדינה בכדורסל
סקולוזאורוס

סקולוזאורוס באיור מאת [[ג'וליוס צ'וטוני.]]
סקולוזאורוס (שם מדעי: Scolosaurus; מילולית: "לטאת יתד מחודדת") הוא סוג של דינוזאור צמחוני ממשפחת האנקילוזאוריים אשר חי בתור הקרטיקון 76.5 מיליון שנה לפני זמננו. 

== מאפיינים ==
מאובני הדינוזאור התגלו בתצורות פארק הדינוזאור (Dinosaur Park Formation) ותצורות אולדמן (Oldman Formation) שבאלברטה, קנדה ב-1928. מסוג זה נתגלו שני מינים שונים.

הסקולוזאורוס היה דינוזאור קרוב לאאופלוצפלוס והדיפולוזאורוס, אך נבדל מהם בכמה פרטים קטנים כמו מבנה הלוחיות שלו וכמה מעצמות האגן והחוליות. הוא הגיע לאורך ולמשקל שתי טונות והיה בעל רגליים קצרות אך גוף משוריין באוסטאודרמים חזקים. הראש היה קצר ומשוריין מאוד ועם כמה קרניים בקצוותיו, והגוף כוסה בשריון עבה עם לוחיות זקופות עד הזנב שהסתיים בבליטה דמוית אלה בעלת זיזים בולטים דומים. הסקולוזאורוס היה ממוגן היטב אך בשל כך גם איטי מאוד. הוא ניזון מצמחייה נמוכה ברחבי הערבות הקדומות.

הסקולוזאורוס היה דומה לאאופלוצפלוס ובעיקר לזיאפלטה שנמצא מעט יותר דרומה, בניו מקסיקו, בתקופה מעט יותר מאוחרת.

== בתרבות ==
דינוזאור זה הופיע במשחק Jurassic World: Alive.

==קישורים חיצוניים==

קטגוריה:בעלי חיים שתוארו ב-1928
קטגוריה:אנקילוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי לורנס למב
קטגוריה:טקסונים שתוארו בידי פרנץ נופצ׳ה
קטגוריה:מאובני טקסונים שתוארו ב-1928
יוסף דיאמנט

יוסף דיאמנט (1933–2014) היה מהנדס, יזם ומפיק סרטים ישראלי.

==ביוגרפיה==
דיאמנט נולד בתל אביב בשנת 1933 לנתן ונעמי. סיים לימודי הנדסת בניין בשנת 1957 ועבד כמהנדס במשך חמש שנים בארצות הברית. בשנת 1965 נישא לצביה מרקוס ולהם ארבעה ילדים. דיאמנט נפטר ב-2014 ממחלת הסרטן.

דיאמנט רכש את חברת ההנעלה "אבנעל", אשר היו הנציגים הראשונים של נייקי בארץ. בנוסף, היה בעליו של מלון "אלמוג ים" באילת, אותו גם בנה.

===הפקת סרטים===
דיאמנט היה שותף באולפנים המאוחדים שבהרצליה ובין השנים 1972 ל-1986 הפיק את הסרטים הישראליים "אלכס חולה אהבה", גבעת חלפון אינה עונה, בחינת בגרות (סרט), מלך ליום אחד (סרט), "סרט וארוחת בוקר", "הגן", "איזה יופי של צרות!", "שלושה ואחת", עזית הכלבה הצנחנית", הגונב מגנב פטור (סרט), בלפר (סרט), חמש מאות אלף שחור, רומן בהמשכים (סרט), חצי חצי, המגילה 83, שלושה ואחת, עם ישראל חי, הטוב, הרע והלא נורא, חייך אכלת אותה.דיאמנט אף השתתף בחלקם.

==קישורים חיצוניים==
* 

קטגוריה:מפיקי קולנוע ישראלים
קטגוריה:ישראלים שנפטרו מסרטן
קטגוריה:ישראלים שנולדו ב-1933
קטגוריה:ישראלים שנפטרו ב-2014
מוזיאון נורטון סימון

מוזיאון נורטון סיימון (באנגלית: Norton Simon Museum) הוא מוזיאון לאמנות הממוקם בפסדינה, קליפורניה, ארצות הברית. מוזיאון זה הוקם ב-1969 והיה ידוע בעבר כמכון האמנות של פסדינה ("The Pasadena Art Institute") וכמוזיאון האמנות של פסדינה ("The Pasadena Art Museum").
 
האוספים של מוזיאון נורטון סיימון כוללים: ציורים אירופיים, פסלים ושטיחים, ציורים והדפסי עץ, וגני פסלים המציגים עבודות פסלים רבות בנוף הסובב בריכה גדולה. המוזיאון מכיל את תיאטרון נורטון סימון המציג מחזות מדי יום, ומארח הרצאות, סימפוזיונים, ריקודים ומופעים מוזיקליים כל ימות השנה.

==קישורים חיצוניים==

* 

קטגוריה:קליפורניה: מוזיאונים
קטגוריה:פסדינה
גביע המדינה בכדורסל 1993/1994

גביע המדינה בכדורסל לעונת 1993/1994 היא התחרות ה-34 מאז היווסדו של המפעל.

מכבי תל אביב זכתה בגביע המדינה ה-27 בתולדותיה, לאחר ניצחון בגמר על הפועל תל אביב.

== שמינית הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל אילת
|66-86
|101-93
|הפועל עפולה
|-
|מכבי חיפה
|94-73
|92-77
|הפועל תל אביב
|-
|הפועל חולון
|70-99
|97-95
|מכבי דרום תל אביב
|-
|הפועל גבת
|75-98
|82-77
|בית"ר רמת גן
|-
|מכבי ראשון לציון
|87-92
|83-93
|הפועל גבעתיים
|-
|מכבי תל אביב
|74-99
|70-90
|הפועל הרצליה
|-
|הפועל ירושלים
|84-90
|73-82
|הפועל נהריה
|-
|הפועל גליל עליון
|69-102
|95-92
|מכבי רמת גן
|}

== רבע הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל ירושלים
|82-102
|98-79
|הפועל גליל עליון
|-
|הפועל גבת
|85-87
|90-94
|מכבי ראשון לציון
|-
|הפועל תל אביב
|82-97
|69-70
|הפועל אילת
|-
|מכבי תל אביב
|71-90
|84-100
|הפועל חולון
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל תל אביב
|70-74
|הפועל גבת
|ננאד מרקוביץ' 35 / בילי מרטין 18
|-
|מכבי תל אביב
|76-101
|הפועל ירושלים
|דורון ג'מצ'י 29 / נוריס קולמן 25
|}

== הגמר ==
מכבי תל אביב, תחת המאמן מולי קצורין, זכתה בגביע המדינה ה-27 בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/172 עמודים 342-346]
* [https://www.youtube.com/watch?v=5lkViHoL63A גמר גביע המדינה 1994, דרבי: מכבי תל אביב - הפועל תל אביב 53:64], ערוץ היוטיוב של מכבי תל אביב

== הערות שוליים ==

קטגוריה:1993 בישראל: ספורט
קטגוריה:1994 בישראל: ספורט
קטגוריה:תחרויות כדורסל ב-1993
קטגוריה:תחרויות כדורסל ב-1994
קטגוריה:עונות בגביע המדינה בכדורסל
אזור אדמאווה

אזור אדמאווה (בצרפתית: Région de l'Adamaoua) הוא אזור בקמרון, שנוצר עקב התפרקות אזור הצפון לשעבר לשלוש ישויות: הצפון, אדאמווה והצפון הרחוק. ההתפרקות אירעה בשנת 1983. אדאמווה ממוקם בין החלק הדרומי והצפוני של קמרון.<ref></ref>

באזור מתגוררים 1,200,970 תושבים (נכון ל-2015). בירת האזור היא נגאונדרה.

== נפות ==
מבחינה מנהלית אזור אדמאווה מחולק ל-5 נפות.
{| class="wikitable sortable"
!שם הנפה
!שם בצרפתית
!בירת הנפה
!אוכלסייה (נכון ל-2001)
|-
|ג'רם
|Djérem
|טיבאטי
|89,382
|-
|פארו-א-דאו
|Faro-et-Déo
|טינייר
|66,442
|-
|מיו-באניו
|Mayo-Banyo
|באניו
|134,902
|-
|מברה
|Mbéré
|מגנגה
|185,473
|-
|וינה
|Vina
|נגאונדרה
|247,427
|}

==קישורים חיצוניים==

* 

==הערות שוליים==

קטגוריה:קמרון: אזורים
קטגוריה:מדינות וטריטוריות שהוקמו ב-1983